stanford-oval/wikipedia huggingface dataset:
Futsal-Liigan kausi 2019–2020
Osallistuneet joukkueet

| Joukkue | Edellisen kauden sijoitus | Kaupunki | Kotihalli | Seurojen kotisivut |
| --- | --- | --- | --- | --- |
| KaDy | 1. | Jyväskylä | Jyväskylän monitoimitalo | www.kadyfutsal.net |
| Akaa Futsal | 2. | Akaa | Toijalan monitoimihalli | www.leijonafutsal.fi (Arkistoitu – Internet Archive) |
| SoVo Futsal | 3. | Somero | Someron monitoimihalli | www.someronvoima.sporttisaitti.com (Arkistoitu – Internet Archive) |
| GFT | 4. | Espoo | Opinmäen Liikuntahalli | www.gft.fi |
| Mad Max | 5.–8. | Valkeakoski | Valkeakosken liikuntahalli | www.futsalmadmax.com/ |
| JoSepa | 5.–8. | Joutsa | Joutsan liikuntahalli | www.josepa1975.fi |
| Sievi FS | 5.–8. | Ylivieska | Sievin monitoimihalli | www.sievifs.fi (Arkistoitu – Internet Archive) |
| Ilves FS | 5.–8. | Tampere | Kauppi Sports Center 1 | www.ilvesfutsal.fi |
| PP-70 | 9. | Tampere | Tesoman Palloiluhalli | www.pp70futsal.fi/ (Arkistoitu – Internet Archive) |
| FC Kemi | 10. | Kemi | Tervahalli | www.fckemi.fi |
| Tornion Palloveikot | Futsal-Ykkösen mestari | Tornio | Putaan Urheiluhalli | - |
| Liikunnan Riemu | Futsal-Ykkösen 2. | Jyväskylä | Jyväskylän monitoimitalo | https://www.liikunnanriemu.com/miehet/futsal/ |
Aiheesta muualla

Sarjataulukko (Arkistoitu – Internet Archive), Ajan tasalla oleva sarjataulukko ja tilastot Palloliiton sivuilta
Futsal-liiga.tv, Futsal-liigan ottelut nähtävissä maksutta
Futsal.fi (Arkistoitu – Internet Archive) Palloliiton sivut
George Karl

| George Karl |
| --- | --- |

Henkilötiedot
Koko nimi:  George Matthew Karl
Syntynyt: 12. toukokuuta 1951 (ikä 73) Penn Hills, Pennsylvania, Yhdysvallat
Kansalaisuus:   Yhdysvallat
Koripalloilija
Pelipaikka:  Pelintekijä
Pituus:  188 cm
NBA-varaus:  66. varaus 1973, New York Knicks
Pelaajaura
Yliopistojoukkueet
1970–1973:   Pohjois-Carolinan yliopisto
Seurajoukkueet
1973–1978:   San Antonio Spurs
Valmennusura
1978–1980 1980–1983 1984–1986 1986–1988 1988–1989 1989–1990 1990–1991 1991–1992 1992–1998 1998–2003 2002 2005–2013 2015–2016:   San Antonio Spurs (apuv.)  Montana Golden Nuggets  Cleveland Cavaliers  Golden State Warriors  Albany Patroons  Real Madrid  Albany Patroons  Real Madrid  Seattle SuperSonics  Milwaukee Bucks  Yhdysvallat  Denver Nuggets  Sacramento Kings
George Matthew Karl (s. 12. toukokuuta 1951 Penn Hills) on yhdysvaltalainen ammattilaisuransa lopettanut koripalloilija, joka on pelaajauransa jälkeen toiminut koripallovalmentajana. Hänet on valittu kerran NBA:n vuoden valmentajaksi.
Ura > Pelaajaura

Karl pelasi lukiokoripalloa Penn Hillsin koulussa ja yliopistokoripalloa Pohjois-Carolinan yliopistossa. Vuonna 1973 hän osallistui NBA:n varaustilaisuuteen, jossa New York Knicks varasi hänet tilaisuuden neljännellä kierroksella. Karl siirtyi kuitenkin pelaamaan ABA-liigan San Antonio Spursiin. Tilastollisesti hänen paras kautensa seuran paidassa oli kausi 1974–1975, jolloin hän teki keskimäärin 8,1 pistettä ja antoi 4,1 syöttöä ottelua kohden. Karl pelasi seuran paidassa NBA:ssa kaudesta 1976–1977 lähtien. Vuonna 1978 hän lopetti ammattilaisuransa.
Ura > Valmentajaura

Karl aloitti päävalmentajauransa NBA:ssa kaudella 1984–1985, jolloin hänet palkattiin Cleveland Cavaliersin päävalmentajaksi. Hän valmensi seuraa kahden kauden ajan ja siirtyi vuonna 1986 Golden State Warriorsin valmentajaksi niin ikään kahdeksi vuodeksi. Tämän jälkeen Karl valmensi ulkomailla Real Madridia kaiken kaikkiaan kahden kauden ajan.
Vuonna 1992 Karl palasi NBA:han valmentajamaan Seattle SuperSonicsia. Kaudella 1995–1996 joukkueen voittosuhde oli 64–18, jolla joukkue saavutti konferenssin voiton. Hän valmensi joukkuetta vuoteen 1998 asti, jonka jälkeen hän siirtyi Milwaukee Bucksin valmentajaksi. Karl valittiin myös Yhdysvaltain koripallomaajoukkueen päävalmentajaksi vuoden 2002 MM-kilpailuihin. NBA:ssa hän valmensi Milwaukeeta vuoteen 2003 asti. Vuosina 2005–2013 Karl valmensi Denver Nuggetsia. Kauden 2012–2013 päätteeksi hänet valittiin NBA:n vuoden valmentajaksi.
Aiheesta muualla

Basketball-Referencen valmentajaprofiili (englanniksi)
Gábor Döbrentei

| Gábor Döbrentei |
| --- | --- |
 Gábor Döbrentei
Henkilötiedot
Syntynyt: 1786
Kuollut: 1851 (64–65 vuotta)
Kansalaisuus:  Unkari
Ammatti:  kirjailija, historioitsija
Kirjailija
Äidinkieli: unkari
Tuotannon kieli: unkari
Aiheesta muualla
Löydä lisää kirjailijoitaKirjallisuuden teemasivulta
Gábor Döbrentei (1786–1851) oli unkarilainen historioitsija, prosaisti ja runoilija. Hän perusti 1810 Erdélyi müzeum -aikakauskirjan, joka vaikutti paljon unkarin kielen ja kirjallisuuden kehitykseen. Hän osallistui Unkarin tiedeakatemian perustamiseen 1827 ja oli sen sihteerinä 1831–1834 sekä toimitti muun muassa akatemian julkaisemia 'Vanhoja unkarin kielen muistomerkkejä' (1838–1846). Hän oli yhdessä András Fáyn kanssa vasta perustetun Unkarin kansallisteatterin johtajana. Döbrentein historialliset kirjoitukset ovat varsin arvokkaita, ja hän oli lyyrinen runoilija. Hän toimitti Kansallisteatteria varten unkariksi William Shakespearen ja Friedrich Schillerin teoksia.
Aiheesta muualla

Kuvia tai muita tiedostoja aiheesta Gábor Döbrentei Wikimedia Commonsissa
Gullruten

Gullruten on norjalainen televisioalan palkinto, joka on jaettu useassa kategoriassa vuodesta 1998. Palkintogaalan järjestävät Norjan elokuva- ja televisiotuottajien yhdistys, NRK, TV 2, TV Norge sekä TV3.
Kategoriat

Vuoden vihreä tuotanto
Vuoden kunniapalkinto
Vuoden julkkisosallistuja
Vuoden uusi osallistuja
Vuoden uusi ohjelma
Paras lasten- tai nuortenohjelma
Paras sivuosa
Paras dokumenttisarja
Paras draamasarja
Paras huumoriohjelma
Paras henkilödokumenttisarja
Paras kilpailutositelevisio-ohjelma
Paras elämäntapaohjelma
Paras uutis- tai ajankohtaisohjelma
Paras juontaja (uutiset, urheilu tai ajankohtaiset)
Paras juontaja (tositelevisio tai elämäntapa)
Paras juontaja (viihde)
Paras tositelevisio-ohjelma
Paras näyttelijä
Paras televisiodokumentti
Paras viihdeohjelma
Yleisöäänestyksen voittaja
Lähde:
Aiheesta muualla

Virallinen sivusto (norjaksi)
Happier (Marshmellon ja Bastillen kappale)

| ”Happier” Marshmello ja Bastille |
| --- | --- | --- |

Singlen tiedot
 Julkaistu: 17. elokuuta 2018
 Formaatti: CD single, digitaalinen lataus, suoratoisto
 Tuottaja(t): Marshmello
 Tyylilaji: dance-pop
 Kesto: 03.34
 Levy-yhtiö: Astralwerks
Marshmellon muut singlet
| ”Check This Out” 2018 | ”Happier” 2018 | ”Bayen Habeit (In Love)” 2018 |
Bastillen muut julkaisut
| ”Quarter Past Midnight” 2018 | ”Happier” 2018 | ”Grip” 2018 |
Happier on yhdysvaltalaisen DJ-tuottaja Marshmellon sekä brittiläisyhtye Bastillen musiikkikappale. Sen julkaisi Astralwerks digitaalisesti ladattavana singlenä 17. elokuuta 2018. Kappaleen ovat sanoittaneet Marshmello, Dan Smith ja Steve Mac, joista ensimmäinen myös tuotti sen. Kappaleelle on toteutettu myös Mercedes Bryce Morganin ohjaama musiikkivideo, joka julkaistiin Marshmellon YouTube-kanavalla 24. syyskuuta 2018. Sitä on katseltu marraskuussa 2021 yhteensä noin 886 miljoonaa kertaa.
"Happier" oli kaupallinen menestys, sen päästyä singlelistan kärkeen Libanonissa ja Singaporessa sekä viiden parhaan joukkoon Alankomaissa, Australiassa, Belgiassa (Vallonia), Irlannissa, Isossa-Britanniassa, Itävallassa, Kanadassa, Malesiassa, Portugalissa, Ruotsissa, Skotlannissa, Sloveniassa, Tšekissä, Uudessa-Seelannissa ja Yhdysvalloissa. Kappale on myynyt julkaisunsa jälkeen parhaiten Australiassa ja Kanadassa, joissa se on myynyt kuusinkertaista platinaa. Kappale on voittanut vuoden 2019 International Dance Music Awardsissa palkinnon kategoriassa "Paras pop/elektroninen kappale".
Käännös suomeksi
Gunnar Gren

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Johan Gunnar Gren
Syntymäaika: 31. lokakuuta 1920
Syntymäpaikka: Göteborg, Ruotsi
Kuolinaika: 10. marraskuuta 1991 (71 vuotta)
Kuolinpaikka: Göteborg, Ruotsi
Pelipaikka: hyökkääjä
Lempinimi: Il professore
Junioriseurat
: Silverkällans IK
: BK Strix
: Lindholmens BK
Seurat
| Vuodet | Seura | O | (M) |
| 1937–1941 |  Gårda BK | 54 | (16) |
| 1941–1949 |  IFK Göteborg | 164 | (79) |
| 1949–1953 |  AC Milan | 133 | (38) |
| 1953–1955 |  AC Fiorentina | 55 | (5) |
| 1955–1956 |  Genoa CFC | 29 | (2) |
| 1956–1959 |  Örgryte IS | 4 | (0) |
| 1963–1964 |  Gais | 22 | (2) |
| 1976 |  IK Oddevold | 1 | (0) |
Maajoukkue
| 1940–1958 |  Ruotsi | 57 | (32) |
Valmennusura
1952:  AC Milan
1956-1959:  Örgryte IS
1960:  IFK Göteborg
1963-1964:  Gais
1965-1966:  IFK Värnamo
1968-1969:  Gais
1970:  Skogens IF
1973:  Fässbergs IF
1974:  Götahed-Färjenäs IF
1975:  Tuve IF
1976:  IK Oddevold
1979:  Norrby IF
 Seurajoukkueuran tilastot kattavat vain kansalliset sarjat.
Gunnar Grenin patsas Gamla Ullevi -stadionin edustalla
Gunnar Gren (31. lokakuuta 1920 – 10. marraskuuta 1991) oli ruotsalainen jalkapalloilija.
Gren edusti urallaan seuratasolla kotimaassaan Gårdaa ja IFK Göteborgia sekä Italiassa AC Milania, Fiorentinaa ja Genoaa. Hän saavutti IFK Göteborgin riveissä Ruotsin mestaruuden ja AC Milanin riveissä Italian mestaruuden. Ruotsin maajoukkueessa Gren saavutti olympiakultaa vuoden 1948 kesäolympialaisissa ja MM-hopeaa vuoden 1958 MM-kotikisoissa. Hän pelasi kaikkiaan 57 maaottelua ja teki niissä 32 maalia vuosina 1940–1958.
Gren muodosti kahden muun ruotsalaispelaajan, Gunnar Nordahlin ja Nils Liedholmin, kanssa maineikkaan Gre-No-Li-hyökkäyskolmikon. Kolmikko pelasi yhdessä sekä Ruotsin maajoukkueessa että AC Milanissa.
Aiheesta muualla

Kuvia tai muita tiedostoja aiheesta Gunnar Gren Wikimedia Commonsissa
Guldbollen
1946: Gunnar Gren • 1947: Gunnar Nordahl • 1948: Bertil Nordahl • 1949: Knut Nordahl • 1950: Erik Nilsson • 1951: Olle Åhlund • 1952: Kalle Svensson • 1953: Bengt Gustavsson • 1954: Sven-Ove Svensson • 1955: Gösta Löfgren • 1956: Gösta Sandberg • 1957: Åke Johansson • 1958: Orvar Bergmark • 1959: Agne Simonsson • 1960: Torbjörn Jonsson • 1961: Bengt Nyholm • 1962: Prawitz Öberg • 1963: Harry Bild • 1964: Hans Mild • 1965: Bo Larsson • 1966: Ove Kindvall • 1967: Ingvar Svahn • 1968: Björn Nordqvist • 1969: Tommy Svensson • 1970: Jan Olsson • 1971: Ronnie Hellström • 1972: Ralf Edström • 1973: Bo Larsson • 1974: Ralf Edström • 1975: Kent Karlsson • 1976: Anders Linderoth • 1977: Roy Andersson • 1978: Ronnie Hellström • 1979: Jan Möller • 1980: Rolf Zetterlund • 1981: Thomas Ravelli • 1982: Torbjörn Nilsson • 1983: Glenn Hysén • 1984: Sven Dahlkvist • 1985: Glenn Strömberg • 1986: Robert Prytz • 1987: Peter Larsson • 1988: Glenn Hysén • 1989: Jonas Thern • 1990: Tomas Brolin • 1991: Anders Limpar • 1992: Jan Eriksson • 1993: Martin Dahlin • 1994: Tomas Brolin • 1995: Patrik Andersson • 1996: Roland Nilsson • 1997: Pär Zetterberg • 1998: Henrik Larsson • 1999: Stefan Schwarz • 2000: Magnus Hedman • 2001: Patrik Andersson • 2002: Fredrik Ljungberg • 2003: Olof Mellberg • 2004: Henrik Larsson • 2005: Zlatan Ibrahimović • 2006: Fredrik Ljungberg • 2007: Zlatan Ibrahimović • 2008: Zlatan Ibrahimović • 2009: Zlatan Ibrahimović • 2010: Zlatan Ibrahimović • 2011: Zlatan Ibrahimović • 2012: Zlatan Ibrahimović • 2013: Zlatan Ibrahimović • 2014: Zlatan Ibrahimović • 2015: Zlatan Ibrahimović • 2016: Zlatan Ibrahimović • 2017: Andreas Granqvist • 2018: Victor Lindelöf • 2019: Victor Lindelöf • 2020: Zlatan Ibrahimović • 2021: Emil Forsberg • 2022: Dejan Kulusevski • 2023: Dejan Kulusevski
Gruppe 47

Gruppe 47 on saksalaisten kirjailijoiden 1947 muodostama ryhmä, joka kokoontui vähintään kerran vuodessa keskustelemaan ja arvostelemaan toistensa teoksia Hans Werner Richterin johdolla. Gruppe 47 syntyi toisen maailmansodan jälkeen, ja se hallitsi länsisaksalaista kirjallisuutta 1960-luvulle saakka. Ryhmän tapaamiset päättyivät 1967. Virallisesti se lakkautettiin vasta 1970-luvun lopulla. Keskeisiä kirjailijoita olivat Heinrich Böll, Günter Grass ja Uwe Johnson. Omia kirjoituksiaan luki ryhmässä sen aktiivivuosina yli 200 kirjailijaa.
Ryhmä myönsi lupaaville uusille kirjailijoille Gruppe 47:n kirjallisuuspalkintoa, jonka sai ensimmäisenä Günter Eich.
Jäseniä (valikoima)

Ryhmässä oli vaihteleva määrä jäseniä, esimerkiksi:
| 0 | 1 | 2 |
| --- | --- | --- |
|  Ilse Aichinger  Walter Kolbenhoff  Alfred Andersch  Karl Krolow  Ingeborg Bachmann  Siegfried Lenz  Jürgen Becker  Jakov Lind  Heinrich Böll  Hans Mayer  Johannes Bobrowski  Ivan Nagel  Nicolas Born  Fritz Joachim Raddatz  Paul Celan  Marcel Reich-Ranicki  Günter Eich  Ruth Rehmann |  Hans Magnus Enzensberger  Hans Werner Richter  Hubert Fichte  Toni Richter  Heinz Friedrich  Klaus Roehler  Günter Grass  Peter Rühmkorf  Walter Maria Guggenheimer  Hans Sahl  Peter Handke  Arno Schmidt  Helmut Heissenbüttel  Ilse Schneider-Lengyel  Wolfgang Hildesheimer  Wolfdietrich Schnurre  Gustav René Hocke  Peter Weiss |  Walter Höllerer  Dieter Wellershoff  Walter Jens  Wolfgang Weyrauch  Uwe Johnson  Joachim Kaiser  Hellmuth Karasek  Wolfgang Koeppen  Ror Wolf  Erich Fried  Ernst Kreuder  Ernst Jünger |
Grus Grus Teatteri

Grus Grus Teatteri  on vuonna 2007 perustettu monialainen nomaditeatteriselvennä, joka koostuu eri esitystaiteen alojen ammattilaisista. Teatteri toimii Tampereella, Helsingissä ja Turussa. Esityskielinä ovat suomi ja ruotsi..
Teatterin perustaja on ohjaaja-dramaturgi Ville Kurki.
Aiheesta muualla

Grus Grus Teatterin kotisivut
Vivicas Vänner -sivuston artikkeli Grus Grus Teatterista
Vivicas Vänner -sivuston artikkeli
Gernika Club

Gernika Club on jalkapallojoukkue Baskimaan Gernikasta. Joukkue on perustettu vuonna 1922 ja se pelaa Tercera División -sarjatasoa. Gernikan stadion on 2000-paikkainen Urbieta.
Kaudet

2004-2005: Tercera División 3.
2005-2006: Tercera División 2.
2006-2007: Tercera División 6.
2007-2008: Tercera División 2. - Pudotuspelit
8 kautta sarjatasolla Segunda División B
26 kautta sarjatasolla Tercera División
Kuuluisia pelaajia

Johann Duveau
Moska
Gorka Iraizoz
Aritz López Garai
Iñigo Vallejo Imaz
Koldo Arce Saralegui
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Gernika Club
Käännös suomeksi
Gunnar Gunnarsson

| Gunnar Gunnarsson |
| --- | --- |
 Gunnar Gunnarsson
Henkilötiedot
Syntynyt: 1889 Fljótsdalur, Islanti
Kuollut: 1975 (85–86 vuotta) Reykjavík, Islanti
Kansalaisuus:  Islanti
Ammatti:  kirjailija
Kirjailija
Äidinkieli: islanti
Tuotannon kieli: tanska, islanti
Aiheesta muualla
Löydä lisää kirjailijoitaKirjallisuuden teemasivulta
Gunnar Gunnarsson (1889 Fljótsdalur, Islanti – 1975 Reykjavík, Islanti) oli islantilainen kirjailija. Hän asui Tanskassa 1906–1939. Halldór Kiljan Laxnessin rinnalla hän oli 1900-luvun merkittäviä prosaisteja. Hänen tuotantoonsa kuuluu noin 40 teosta. Hän kirjoitti etupäässä tanskaksi, myöhemmin myös islanniksi, mutta aiheet ovat Islannista.
Suomennetut teokset

Silmäpuoli vaeltaja, suom. Eino Mela, Helsinki: Otava 1914
Autuaita ovat yksinkertaiset, suom. Hilja Walldén, Porvoo: WSOY 1921
Valaveljet: romaani Islannin asuttamisen ajoilta, suom. Leo Sauvo, Helsinki: Otava 1925. Sarja: Otavan uusi romaanisarja, 27.
Elämän ranta, suom. Hilja Walldén, Porvoo: WSOY 1929
Borgin suvun taru, suom. Juho Tervonen, Porvoo: WSOY 1938
Hyvä paimen (Advent), suom. Albin Ahonen, Porvoo: WSOY 1941
Aiheesta muualla

Kuvia tai muita tiedostoja aiheesta Gunnar Gunnarsson Wikimedia Commonsissa
Haiducii

Haiducii
Haiducii, oikealta nimeltään Paula Mitrache (s. 4. kesäkuuta 1977), on romanialainen laulaja. Hän teki O-Zonen ”Dragostea din tei” -kappaleesta oman versionsa vuonna 2004. Italiassa ja Ruotsissa se sijoittui singlelistan ykkössijalle. Kappaletta on myyty Euroopassa yli kaksi miljoonaa kertaa.
Aiheesta muualla

Haiduciin kotisivut (Arkistoitu – Internet Archive)
Haiducii Myspacessa (englanniksi)
Happibaari

Ihmisiä hengittelemässä happibaarissa.
Japanilainen happibaari.
Happibaari on anniskelupiste, jossa voi hengittää viihdekäyttöön tarkoitettua happea. Happea hengitetään nenään asetettavan kappaleen kautta. Hapet voivat olla hajustettuja.
Aiheesta muualla

YLE: Virkistystä happibaarista
YLE: Yrittäjäopiskelijat myyvät tuoksuhappea baarissa
Taloussanomat: Oslossa avattiin happibaari
City: Happibaarista potkua päivään
Aamulehti: Mitä happibaarissa oikein tapahtuu? Katso video! (Arkistoitu – Internet Archive)
Gulf (Papua-Uusi-Guinea)

| Gulf |
| --- | --- |
 Gulfin maakunnan sijainti punaisella
 Lippu
Valtio:   Papua-Uusi-Guinea
Hallinto:  
 – hallinnollinen keskus:  Kerema
Pinta-ala:  34472 km²
Gulf on maakunta Papua-Uudessa-Guineassa. Sen pääkaupunki on Kerema. Maakunnan pinta-ala on 34 472 neliökilometriä ja asukasluku noin 158 000 vuonna 2011.
Gulf sijaitsee maan eteläosassa. Siellä on vuoristoja, jokien suistoalueita ja laajoja tulvatasankoja. Suistoalueen asukkaat rakentavat talonsa rantapenkereille korkeiden paalujen varaan. Jokien muuttaessa kulkuaan koko kylää siirretään. Perinteisen kylän keskuspaikka on pitkätalo, joka toimii varastona ja miesten asuintilana. Naisilla on yksityisiä omia majojaan sivummalla.
Gunnar Forsström

Gunnar Forsström (1894 Mustio – 1958) oli suomalainen lasitaiteilija ja julistesuunnittelija. Hän suunnitteli kirkkojen ikkunoita. Hänen suunnittelemastaan Helsinki-julisteesta tuli vuoden 1950 Helsingin juhlavuoden virallinen symboli. Förlaget Bildkonst -kustantamolle hän teki kirjankuvituksia ja piirsi postikortteja. Hän maalasi ainakin 22 kirkon tai kappelin lasi-ikkunat, esimerkiksi Karjaan kirkkoon, Hietaniemen kappeliin, alttari-ikkunan Espoon tuomiokirkkoon.
Lasimaalauksia

Espoon tuomiokirkko
Handelsgillet (Kauppakilta), Helsinki
Hietaniemen kappeli
Hiittisten kirkko
Honkilahden kirkko
Kalajoen kirkko
Karjaan kirkko
Kauhajoen kirkko
Luther-kirkko, Helsinki
Lähetyskirkko (keskiosa)
Mikkelin tuomiokirkko (yhteistyössä Antti Salmenlinnan kanssa)
Noormarkun kirkko
Olaus Petrin kirkko
Oulun tuomiokirkko
Ravintola Elite
Teuvan kirkko
Töölön kirkko
Vetelin kirkko
Vöyrin kirkko
Aiheesta muualla

En fåordig smedsson från Svartå, (Arkistoitu – Internet Archive) Västra Nyland 2.3.2014 (ruotsiksi)
Kauhajoen kirkon lasimaalaus, yhdessä Antti Salmenlinnan kanssa, 1958, Kauhajoki.
Mustion sankarimuistomerkki, 1949, Raasepori.
Haier

Haierin logo.
Haier Group Corporation on kiinalainen kuluttajaelektroniikkaa ja kodinkoneita valmistava yritys. Haier valmistaa ja myy muiden muassa ilmastointilaitteita ja jääkaappeja. Euromonitorin mukaan Haier on maailman johtava kodinkoneiden valmistaja: sen markkinaosuus maailmassa oli 10,2 prosenttia vuonna 2014. Tammikuussa 2016 Haier osti General Electricin kodinkoneyksikön 5,4 miljardilla Yhdysvaltain dollarilla.
Aiheesta muualla

Kuvia tai muita tiedostoja aiheesta Haier Wikimedia Commonsissa
FlyNordic

| FlyNordic AB |
| --- | --- |
 IATA: LF  –  ICAO: NDC 
Kutsukoodi:  NORDIC
Perustettu:  1996 (nimellä Reguljair)
Laivaston koko:  9
Kohteiden määrä:  15
Solmukohdat:  Arlandan lentoasema
Emoyhtiö:  Norwegian Air Shuttle
Kotipaikka:   Tukholma, Ruotsi
Avainhenkilö(t):  Maunu von Lüders (toimitusjohtaja)
Yhtiön sivut:  www.flynordic.com
FlyNordic AB (IATA: LF, ICAO: NDC, kutsukoodi: Nordic) oli ruotsalainen halpalentoyhtiö, jonka kotikenttänä toimi Arlandan lentoasema. Se lensi säännöllistä liikennettä Skandinaviassa ja Euroopassa.
Historia

Yhtiö perustettiin 1. marraskuuta 2000 ja se aloitti lennot kuukautta myöhemmin, 1. joulukuuta 2000. Marraskuussa 2003 Finnair osti 85 % FlyNordicin (aikaisemmin Nordic Airlink) osakkeista. Toukokuussa 2004 Finnair osti loputkin osakkeet, jolloin yhtiöstä tuli kokonaan Finnairin omistama. Lokakuussa 2004 yhtiön nimi vaihdettiin Nordic Airlinkistä FlyNordiciksi. Huhtikuussa 2007 ilmoitettiin, että Finnair myy FlyNordicin norjalaiselle Norwegian Air Shuttlelle saaden vastineeksi sen osakkeita.
Huhtikuusta 2008 lähtien FlyNordicin lennot operoitiin emoyhtiö Norwegian Air Shuttlen nimen alla. Myöhemmin vuonna 2008 lentoyhtiön toiminta sulautettiin Norwegianiin ja FlyNordic lakkautettiin.
Reittikohteet

Heinäkuussa 2006 FlyNordic lensi säännöllisesti seuraaviin kohteisiin:
Reittikohteet > Ruotsi

Göteborg
Kiiruna
Luulaja
Tukholma
Uumaja
Östersund
Reittikohteet > Espanja

Barcelona
Reittikohteet > Norja

Bergen
Oslo
Reittikohteet > Ranska

Bordeaux
Reittikohteet > Saksa

Berliini
München
Reittikohteet > Irlanti

Dublin
Reittikohteet > Tanska

Kööpenhamina
Reittikohteet > Viro

Tallinna
Laivasto

| Lentokone | Istuimia | Määrä |
| --- | --- | --- |
| Boeing MD-82 | 172 | 5 |
| Boeing MD-83 | 172 | 3 |
Aiheesta muualla

FlyNordic
FlyNordicin MD-83.
Happy slapping

Happy slapping on Britanniasta alkunsa saanut ilmiö, jossa sivullista ja viatonta ihmistä satutetaan ilman ilmeistä syytä. Yleensä teko toteutetaan ryhmissä: yksi henkilö satuttaa uhria ja muut kuvaavat teon. Vaikka termi ”slapping” viittaa läpsimiseen tai muuhun lievään pahoinpitelyn muotoon, tiedotusvälineet ovat käyttäneet termiä myös vakavampien rikosten, kuten tapon ja seksuaalisen hyväksikäytön, yhteydessä.
Tiedostusvälineet käyttivät termiä ensimmäisen kerran vuonna 2005, kun manchesterilaisen taidekoulun 16-vuotias opiskelija hakattiin ja jätettiin tajuttomaksi. Myöhemmin tekijät jakoivat kuvamateriaalia hyökkäyksestä muiden opiskelijoiden puhelimiin.
Vuonna 2007 Italia oli kieltämässä kännykän tuomista kouluun ilmiön takia, ja vuotta myöhemmin Kypros suunnitteli samanlaista lakiesitystä.
Gergő Nagy

| Gergő Nagy |
| --- | --- |

Henkilötiedot
Syntynyt: 10. lokakuuta 1989 (ikä 35) Dunaújváros, Unkari
Kansalaisuus:   Unkari
Jääkiekkoilija
Pelipaikka:  keskushyökkääjä
Maila:  vasen
Pituus:  191 cm
Paino:  96 kg
Seura
Seura:  Ferencvárosi TC
Sarja:  EL
Pelinumero:  16
Pelaajaura
Pääsarjaura:  2006–
Aik. seurat:  Fehérvári Titánok (Unkari) EC Salzburg II (ÖNL) Székesfehérvár (EBEL) Miskolci JJSE (MOL Liga/Unkari) HC Nové Zámky (MOL Liga) Quad City Mallards (CHL) Chicago Wolves (AHL) Kalamazoo Wings (ECHL)   MAC Budapest (MOL)
Gergő Nagy (s. 10. lokakuuta 1989 Dunaújváros, Unkari) on unkarilainen jääkiekkoilija, joka pelaa unkarilaisessa Ferencvárosi TC:ssa. Nagy on pelipaikaltaan keskushyökkääjä, mutta osaa pelata myös laidassa. Hän on pelannut urallaan Unkarin Erste Ligan lisäksi monikansallisessa EBEL:ssä sekä Pohjois-Amerikassa AHL-, ECHL- ja CHL-liigoissa. Nagy on voittanut urallaan muun muassa kahdesti Erste Ligan ja yhdeksän kertaa Unkarin-mestaruuden. Unkaria hän on edustanut kolme kertaa pääsarjan MM-kilpailuissa.
Ura > Maajoukkueura

Hän pelasi alle 18-vuotiaiden I-divisioonan MM-kilpailuissa vuonna 2006 sekä II-divisioonan MM-kilpailuissa vuosina 2005 ja 2007, joista ensimmäinen turnaus päättyi B-lohkon kultaan ja jälkimmäinen A-lohkon hopeaan. Nagy pelasi myös alle 20-vuotiaiden I-divisioonan MM-kilpailuissa vuosina 2008 ja 2009 sekä II-divisioonan MM-kilpailuissa vuonna 2007, jolloin hän voitti A-lohkon kultaa. Nagy jakoi kuudella osumallaan Unkarin sisäisen maalipörssin voiton András Benkin ja Nikandrosz Galaniszin kanssa.
Nagy on edustanut Unkaria MM-kilpailuissa vuosina 2009, 2016 ja 2023. Hän pelasi myös I-divisioonan MM-kilpailuissa vuonna 2010 voittaen B-lohkon hopeaa sekä IA-divisioonan MM-kilpailuissa vuonna 2013 voittaen pronssia, vuonna 2018, 2019 ja 2022, joka päättyi nousuun. Nagy pelasi myös Pyeonchangin olympiakisojen 2018 karsinnoissa ja Pekingin olympiakisojen 2022 karsinnoissa.
Hapramustesienet

| Hapramustesienet |
| --- | --- |
 Coprinellus disseminatus, Parvimustesieni
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Psathyrellaceae
Suku::  Hapramustesienet Coprinellus  P.Karst 1879 Taksonomian lähde:
Infobox OKNimi-testi OK: 
Hapramustesienet (Coprinellus) on mustesienisuku, joka on erotettu Agaricaceae-heimoon kuuluvasta suvusta Coprinus, koska sen on todettu kuuluvan eri heimoon Psathyrellaceae. Sukuun kuuluu muun muassa kiillemustesieni. Coprinellus-nimen on lanseerannut alun perin suomalainen sienitieteilijä Petter Karsten. Ranskalainen mykologi Robert Kühner on suositellut suvulle nimitystä Pseudocoprinus.